Diari Oficial de la Generalitat Valenciana


Sumari del DOGV 4149, del 17-12-2001 (2001/11098)

ORDRE de 29 de novembre de 2001, del conseller d'Economia, Hisenda i Ocupació, per la qual es convoquen tres beques per a postgraduats.
---------------------------------------------------------------------------------------------------------------------------------------

### Dades del document

Número de DOGV
:   4149

Data del DOGV
:   17-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11757


Data del document
:   29-11-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * suport econòmic
    * ajuda pública
    * professió liberal
    * assignació per estudis

ORDRE de 29 de novembre de 2001, del conseller d'Economia, Hisenda i Ocupació, per la qual es convoquen tres beques per a postgraduats. [2001/11885]
  
La Direcció General d'Economia té entre les seues competències la promoció del desenvolupament regional, i les ajudes públiques són instrument d'aquest.
  
Amb la finalitat de contribuir aquesta a la formació d'especialistes en ajudes públiques, resulta oportú convocar concurs públic per a l'adjudicació de tres beques per a postgraduats.
  
En virtut de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià
  
ORDENE
  
Primer
  
Convocar concurs públic per a la concessió de tres beques per a realitzar pràctiques professionals en la Direcció General d'Economia, les bases del qual es detallen en l'annex I.
  
Segon
  
Les beques es regiran pel que disposen les bases de la convocatòria i el Decret 108/1992, de 6 de juliol, del Govern Valencià.
  
Tercer
  
L'import de les beques serà finançat a càrrec de l'aplicació pressupostària 06.04.558.47, capítol 4 línia T1406000 del pressupost de la Conselleria d'Economia, Hisenda i Ocupació de la Generalitat Valenciana, per una quantia màxima de 5.400.000 pessetes (32.454,65 euros).
  
València, 29 de novembre de 2001
  
El conseller d'Economia, Hisenda i Ocupació
  
VICENTE RAMBLA MOMPLET
  
ANNEX I
  
Bases de la convocatòria de beques per a la realització de pràctiques professionals en la Direcció General d'Economia de la Generalitat Valenciana
  
1. Objecte
  
Les beques tenen per objecte completar la formació pràctica de postgraduats en matèria d'ajudes públiques.
  
2. Requisits
  
Podran concursar totes aquelles persones que es troben en possessió del títol de llicenciat en Ciències Econòmiques i Empresarials, en Economia o en Administració d'Empreses.
  
Es consideraran mèrits preferents\_.
  
- Experiència en temes relacionats amb ajudes públiques.
  
- Formació específica en matèria d'anàlisi financera i viabilitat d'empreses.
  
- Expedient acadèmic.
  
- Coneixements d'informàtica.
  
- Coneixement d'idiomes comunitaris i valencià.
  
3. Duració, dotació i pagament de les beques
  
El període de gaudi de la beca començarà el primer dia del mes següent a aquell en què es realitze l'adjudicació i acabarà el 31 de desembre de 2002, si bé s'estableix la possibilitat d'una pròrroga automàtica pels mesos que resten fins a completar l'any de gaudiment, sempre condicionada a l'existència de crèdit suficient en el pressupost de despeses de l'exercici següent.
  
La condició de becari no genera cap relació laboral amb la Generalitat Valenciana.
  
Les beques, que seran incompatibles amb el gaudi de qualsevol altra, estaran dotades amb 150.000 pessetes brutes mensuals (901,52 euros) cadascuna, amb un import total màxim d'1.800.000 pessetes (10.818,22 euros); tenint en consideració el període de benefici d'un any.
  
L'import de les beques es pagarà mensualment, amb la certificació prèvia de la Direcció General d'Economia.
  
4. Formalització i termini de les sol·licituds
  
Les sol·licituds es formalitzaran en el model d'instància que figura en l'annex II i aniran dirigides a la directora general d'Economia. Es podran presentar en l'oficina del registre auxiliar al carrer dels Banys de l'Almirall, s/n, 46565 València, seu del Servei de Promoció del Desenvolupament Regional, o per qualsevol dels mitjans establits en l'article 38.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu.
  
El termini de presentació serà de 15 dies hàbils, a comptar des de l'endemà de la publicació d'aquesta ordre en el Diari Oficial de la Generalitat Valenciana.
  
Les sol·licituds hauran de dur adjunta la documentació següent:
  
a) Currículum del sol·licitant.
  
b) Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els seus estudis.
  
c) Fotocòpia compulsada del DNI.
  
d) Fotocòpies compulsades dels certificats que acrediten l'experiència laboral o en pràctiques.
  
e) Fotocòpies compulsades dels cursos i seminaris que acrediten la formació específica detallada en la base segona, així com dels coneixements d'informàtica.
  
f) Fotocòpies compulsades dels títols que acrediten els coneixements de valencià i idiomes comunitaris.
  
g) Declaració jurada de no tenir relació laboral i de no gaudir de cap altra beca.
  
h) Qualssevol altres documents que acrediten la possessió d'altres títols o mèrits professionals o acadèmics que vulguen al·legar.
  
5. Procés de selecció
  
Per a l'examen de les sol·licituds de beques es constituirà una comissió avaluadora presidida per la directora general d'Economia i en formaran part:
  
- La cap del Servei de Promoció del Desenvolupament Regional.
  
- El cap del Servei d'Anàlisi, Avaluació i Programació Econòmica.
  
- La secretària general administrativa de la Conselleria d'Economia, Hisenda i Ocupació.
  
- Un tècnic de la Direcció General d'Economia, que actuarà com a secretari.
  
La valoració dels candidats s'efectuarà segons el barem següent:
  
1. Expedient acadèmic, de 0 a 8 punts.
  
2. Experiència professional en temes relacionats amb ajudes públiques, de 0 a 3 punts.
  
3. Formació específica en matèria d'anàlisi financera i viabilitat d'empreses, de 0 a 3 punts.
  
4. Coneixements d'informàtica, de 0 a 3 punts.
  
5. Idiomes comunitaris i valencià, de 0 a 2 punts.
  
6. Prova escrita, de 0 a 6 punts.
  
7- Entrevista, de 0 a 4 punts.
  
El procés de selecció tindrà les fases següents:
  
1ª. La comissió avaluarà els mèrits de cada sol·licitant d'acord amb la documentació aportada.
  
2ª. Es convocarà els sol·licitants que superen els sis punts en la fase 1ª per a la realització d'una prova escrita, sobre un tema relacionat amb l'anàlisi financera i la viabilitat d'empreses.
  
3ª. La comissió avaluadora cridarà a l'entrevista els qui en les fases 1ª i 2ª anteriors superen els 10 punts.
  
Sumats els punts de les fases 1ª, 2ª i 3ª, s'exposarà la llista en el tauler de la conselleria d'Economia, Hisenda i Ocupació, durant 10 dies per a la fase d'al·legacions.
  
4ª. La comissió podrà, així mateix, declarar deserta, totalment o parcialment, l'adjudicació de les beques convocades.
  
Acabat el procés selectiu, la comissió elaborarà una proposta de concessió de beques que contindrà la relació de beneficiaris. Aquesta proposta podrà contenir una borsa de reserva prioritzada, en funció de la puntuació obtinguda, per a cobrir les vacants que es puguen produir per renúncia o abandó i, si és el cas, per a la concessió de noves beques, si en el present exercici es produeix ampliació de la dotació pressupostària destinada a aquest fi.
  
6. Concessió
  
Les beques seran concedides per resolució del conseller d'Economia i Hisenda, a proposta de la comissió avaluadora, en el termini màxim de tres mesos a partir del dia següent al d'acabament de presentació de sol·licituds.
  
La resolució de concessió es notificarà a les persones interessades i es publicarà en el Diari Oficial de la Generalitat Valenciana.
  
7. Obligacions dels becaris
  
Els becaris realitzaran els estudis i les pràctiques que els siguen encarregats pel Servei de Promoció del Desenvolupament Regional de la Direcció General d'Economia.
  
Les pràctiques es realitzaran a València.
  
Seran obligacions dels becaris:
  
1. Acceptar i complir les normes establertes en l'articulat d'aquesta convocatòria, les que s'establisquen en acceptar per escrit la beca i les instruccions que, durant el període de vigència d'aquesta, reben de les persones que designe la conselleria per a supervisar l'activitat del becari.
  
2. Començar el gaudiment de la beca dins del termini que se'ls assenyale i realitzar la seua labor, sense que cap altre compromís impedisca o dificulte el compliment ininterromput de les obligacions contretes.
  
3. Les activitats que siguen necessàries per al compliment dels objectius previstos.
  
4. Realitzar una memòria sobre els coneixements i experiències obtinguts en les seues pràctiques en l'administració pública.
  
Amb la finalitat de donar cobertura sanitària a les persones adjudicatàries de les beques, se subscriurà una pòlissa amb una empresa privada.
  
8. Incidències posteriors a la convocatòria
  
Les incidències que sorgisquen durant el període de gaudi de les beques seran resoltes en expedient contradictori per la directora general d'Economia, i aquestes podran ser revocades en el cas d'incompliment de les obligacions per part dels becaris.
  
Annex II
  
(Model d'instància de sol·licitud de beca)
  
El Sr./La Sra. ?, amb DNI ?, domiciliat/ada a - c/ ?, número ?, codi postal?, telèfon -
  
EXPOSE:
  
Que convocades beques per a postgraduats per la Direcció General d'Economia de la Conselleria d'Economia, Hisenda i Ocupació, i reunint els requisits exigits en aquesta, accepte en tots els seus termes les bases de la dita convocatòria i adjunte la documentació següent:
  
- Fotocòpia compulsada del DNI.
  
- Currículum.
  
- Certificat de l'expedient acadèmic (original o fotocòpia compulsada).
  
- Fotocòpies compulsades dels certificats que acrediten l'experiència laboral o en pràctiques.
  
- Fotocòpies compulsades dels certificats de cursos i seminaris que acrediten la formació específica detallada en la base segona, així com dels coneixements d'informàtica.
  
- Fotocòpies compulsades dels títols que acrediten els coneixements de valencià i idiomes comunitaris.
  
- Declaració jurada de no tenir relació laboral i de no gaudir de cap altra beca.
  
SOL·LICITE:
  
Que admeten la present instància amb la seua documentació als efectes de la convocatòria de les beques.
  
València, - de - de 20 ...
  
(Firma de la persona interessada)
  
Direcció General d'Economia